બન્ને ઇનિંગમાં સદી ફટકારનાર અજિંક્ય રહાણે ભારતનો પાંચમો ખેલાડી બની ગયો છે. આ પહેલા વિજય હઝારે, સુનીલ ગાવસ્કર, રાહુલ દ્રવિડ અને વિરાટ કોહલી આ કારનામું કરી ચુક્યા છે. સુનીલ ગાવસ્કરે ટેસ્ટની બન્ને ઇનિંગમાં ત્રણ વખત જ્યારે રાહુલ દ્રવિડે બે વખત સદી ફટકારી છે. સાઉથ આફ્રિકા તરફથી ઝડપી બોલર મોર્ને મોર્કેલે ત્રણ તથા તાહિરે એક વિકેટ ખેરવી હતી. ભારતે બીજા દાવનો નબળો પ્રારંભ કર્યો હતો અને માત્ર આઠ રનના સ્કોર સુધીમાં ઓપનર મુરલી વિજય (૩) તથા રોહિત શર્મા (૦)ની વિકેટ ગુમાવી દીધી હતી. વિરાટ કોહલી પણ ૮૮ રન બનાવી આઉટ થયો હતો.